21/2018

Útdráttur

E var sakfelldur fyrir fíknefnalagabrot, vopnalagabrot, akstur undir áhrifum ávana og fíkniefna, akstur sviptur ökurétti og tilraun til þjófnaðarbrots. Með vísan til saka ferils E var refsing hans ákveðin sex mánaða fangelsi auk þess sem hann var sviptur ökurétti í fjögur ár og fíkniefni og hnúajárn voru gerð upptæk.

Dómur Landsréttar

Mál þetta dæma landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf.

Málsmeðferð og dómkröfur aðila

1 Ríkissaksóknari skaut málinu til Hæstaréttar með áfrýjunarstefnu 27. mars 2017. Með vísan til 1. mgr. 78. gr. laga nr. 49/2016, um breytingu á lögum um meðferð einkamála og lögum um meðferð sakamála (millidómstig), sbr. 4. gr. laga nr. 53/2017, um breytingu á lögum um dómstóla og fleira, er málið nú rekið fyrir Landsrétti. Áfrýjað er dómi Héraðsdóms Reykjavíkur 27. febrúar 2017 í málinu nr. S962/2016.

2 Ákæruvaldið gerir kröfu um að fangelsisrefsing ákærða verði þyngd og hann dæmdur til frekari ökuréttarsviptingar. Þá er krafist staðfestingar á niðurstöðu héraðsdóms um upptöku fíkniefna og hnúajárns og að ákærði verði dæmdur til greiðslu alls sakarkostnaðar.

3 Ákærði hefur játað þau brot sem hann var sakfelldur fyrir í héraði og krefst þess aðallega að refsing hans verði staðfest, til vara að honum verði gerð vægasta refsing sem lög leyfa og að sviptingu ökuréttar verði markaður hinn skemmsti tími. Hann krefst þess einnig að sakarkostnaður málsins verði felldur á ríkissjóð. Þá krefst hann málsvarnarlauna til handa skipuðum verjanda sínum.

Niðurstaða

4 Með vísan til forsendna hins áfrýjaða dóms verður hann staðfestur um sakfellingu ákærða og upptöku fíkniefna og hnúajárns.

5 Sakarferli ákærða er lýst í hinum áfrýjaða dómi. Samkvæmt fyrirliggjandi sakavottorði gekkst ákærði 30. ágúst 2016 undir tvær lögreglustjórasáttir vegna brota gegn annars vegar 1., sbr. 2. mgr. 45. gr. a. umferðarlaga nr. 50/1987 og 2., sbr. 5. og 6. gr. laga um ávana og fíkniefni nr. 65/1974 og hins vegar vegna brota gegn sömu ákvæðum laga um ávana og fíkniefni.

6 Refsingu vegna brota sem ákærði er sakfelldur fyrir samkvæmt 1. 6. ákærulið ber að virða honum til hegningarauka samkvæmt 1. mgr. 78. gr. almennra hegningarlaga nr. 19/1940. Að öðru leyti verður refsing ákvörðuð í einu lagi samkvæmt 77. gr. almennra hegningarlaga. Um refsingu ákærða fyrir brot hans gegn 1., sbr. 2. mgr. 45. gr. a. umferðarlaga nr. 50/1987, sem framið var 26. september 2016, fer því, með vísan til dómvenju, eins og um annað brot hans af því tagi væri að ræða. Ákærði er í málinu sakfelldur fyrir að hafa haft í vörslum sínum 4,43 grömm af amfetamíni 17. apríl 2016, 95,63 grömm 4. ágúst 2016 og 0,89 grömm 26. september 2016. Að teknu tilliti til þess magns amfetamíns sem ákærði hefur játað að hafa haft í vörslum sínum, einkum þann 4. ágúst 2016, og sakaferils hans er refsing hans ákveðin fangelsi í sex mánuði. Hefur þá verið tekið tillit til þess að ákærði játaði brot sín.

7 Ákærði hefur játað að hafa í fjögur skipti ekið bifreið undir áhrifum fíkniefna, sbr. ákæruliði 2, 3, 6 og 9. Þá liggur fyrir að ákærði hafði mikið magn amfetamíns í blóði í öll framangreind skipti, eða á bilinu 1.000 til 1.700 ng/ml, auk þess sem MDMA mældist í blóði ákærða í öll skiptin. Fyrstu þrjú brotin voru framin áður en ákærði gekkst undir fyrrgreindar lögreglustjórasáttir 30. ágúst 2016. Samkvæmt framangreindu fer um sviptingu ökuréttar ákærða samkvæmt 2., 3. og 6. ákærulið samkvæmt 4. mgr. 102. gr. umferðarlaga nr. 50/1987, eins og því ákvæði hefur verið beitt í dómaframkvæmd þegar um hegningarauka er að ræða, en um ökuréttarsviptinguna vegna 9. ákæruliðar samkvæmt 6. mgr. sömu lagagreinar. Eftir því, og að virtu því mikla magni fíkniefna sem mældist í blóði ákærða, er hann sviptur ökurétti í fjögur ár frá 30. ágúst 2017 að telja, en þann dag rann út ökuréttarsvipting ákærða samkvæmt sátt hans við lögreglustjóra 30. ágúst 2016.

8 Niðurstaða héraðsdóms um greiðslu sakarkostnaðar er staðfest, þar með talin þóknun skipaðs verjanda ákærða, S-kk-ef K-kk-ef K-kk-ef lögmanns, fyrir héraðsdómi. Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti, sem ákveðin verða að meðtöldum virðisaukaskatti eins og í dómsorði greinir.

Dómsorð:

Ákærði, E-kk-nf Ó-kk-nf G-kk-nf, sæti fangelsi í sex mánuði. Ákærði er sviptur ökurétti í fjögur ár frá 30. ágúst 2017.

Ákvæði héraðsdóms um upptöku fíkniefna og hnúajárns skal vera óraskað.

Niðurstaða héraðsdóms um greiðslu sakarkostnaðar er staðfest.

Ákærði greiði allan áfrýjunarkostnað málsins, 267.073 krónur, þar með talin málsvarnarlaun skipaðs verjanda síns fyrir Landsrétti, S-kk-ef K-kk-ef K-kk-ef lögmanns, 250.000 krónur.